Liga Balkan

Le Liga del Balkanos era un quadruple alliance formate per un serie de tractatos bilateral concluite in 1912 inter le regnos orthodoxe de Grecia, Bulgaria, Serbia e Montenegro, dirigite contra le Imperio Ottomano, que a illo tempore controllava multe del Europa Sudoriental.

Le Balkanos se trovava in un stato de tumulto ab desde le comenciamento del annos 1900, con annos de guerrilla in Macedonia sequite per le Revolition del Jovenes Turkos, le longe Crise Bosniac, e multe Insurrection Albanese. Le scoperta del Guerra italo-ottoman in 1911 affligea ancora plus le Ottomanos e inspirava plus audacia in le statos balcanic. Sub le influentia del Russia, Serbia e Bulgaria solveva lor differentias e signava un alliance originalmente dirigite contra Austria-Hungaria le 13 de martio de 1912, ma per adjunger un capitulo secret, le alliance essentialement dirigeva se contra le Imperio Ottomano. Serbia signava un alliance reciproce con Montenegro, mentre Bulgaria faceva le mesme con Grecia. Le Liga triumfava in le Prime Guerra del Balkanos que scoppia in octobre de 1912, quando illo prendeva controllo con successo de quasi tote le territorios europee del Ottomanos. Post iste victoria, tamen, differentias anterioremente irresolvite inter le alliatos reappareva sur le division del spolia, particularmente Macedonia, conduce al disgregation effective del Liga, e ben tosto, le 16 de junio de 1913, Bulgaria attaccava su ex-alliatos, initiando le Secunde Guerra del Balkanos.
Categoria:Guerra del Balkans